हसनपुर कोतवाली के गांव घंसूरपुर के रहने वाले बबलू की सूरत देखकर नहीं लगता कि उसके मासूम चेहरे के पीछे कैसा खौफनाक शख्स छिपा है। दुष्कर्म के एक मामले में मंगलवार को हिरासत में लिए गए बबलू से पुलिस ने सख्ती से पूछताछ की तो एक के बाद एक वह अपने अपराधों के चिट्ठे खोलता चला गया। पुलिस के मुताबिक बबलू ने स्वीकारा कि उसने कितनी महिलाओं के साथ दुष्कर्म किया, उसे याद नहीं। जो भी किशोरी, युवती या महिला अकेली मिली, उसने उसे जान की धमकी देकर अपना शिकार बना लिया। उसने कुबूला की करीब एक दर्जन मामले तो पंचायतों में ही खत्म हो गए जबकि थानों तक गिनती के मामले ही गए।